
PANEVĖŽIO MIESTO SAVIVALDYBĖS TARYBA

SPRENDIMAS
DĖL SAVIVALDYBĖS TARYBOS 2023 M. SPALIO 19 D. SPRENDIMO NR. 1-322 „DĖL PANEVĖŽIO MIESTO SAVIVALDYBĖS ŠVIETIMO TARYBOS SUDĖTIES PATVIRTINIMO IR SAVIVALDYBĖS TARYBOS 2019 M. RUGSĖJO 26 D. SPRENDIMO NR. 1-341 PRIPAŽINIMO NETEKUSIU GALIOS“ PAKEITIMO

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Panevėžio miesto savivaldybės švietimo tarybos nuostatų, patvirtintų Panevėžio miesto savivaldybės tarybos 2015 m. rugsėjo 24 d. sprendimu Nr. 1-250 „Dėl Panevėžio miesto savivaldybės švietimo tarybos įsteigimo ir jos nuostatų patvirtinimo“, 4 punktu ir Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, atsižvelgdama į asociacijos „Panevėžio šeimos“ 2026 m. rugpjūčio 28 d. raštą 
Nr. PAS/26-08 „Raštas dėl asociacijos atstovo pakeitimo Panevėžio miesto savivaldybės švietimo taryboje“, Panevėžio miesto savivaldybės taryba  n u s p r e n d ž i a:
1. Pakeisti Panevėžio miesto savivaldybės tarybos 2023 m. spalio 19 d. sprendimo 
Nr. 1-322 „Dėl Panevėžio miesto savivaldybės švietimo tarybos sudėties patvirtinimo ir Savivaldybės tarybos 2019 m. rugsėjo 26 d. sprendimo Nr. 1-341 pripažinimo netekusiu galios“ 1 punkto eilutę „Inga Kanišauskė – Panevėžio šeimų atstovė;“ ir išdėstyti ją taip: 
„Asta Gruodienė – asociacijos „Panevėžio šeimos“ atstovė;“.
2. Nurodyti, kad šis sprendimas per vieną mėnesį gali būti skundžiamas Panevėžio miesto savivaldybės tarybai (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

